# Erfaringer med sorgarbeid med ungdom

|  |  |
| --- | --- |
| Navn *Menighetens navn, navnet på tiltaket* | «Møtestedet» - Et samarbeid mellom Den norske kirke og Lindrende enhet i Skien kommune |
| Oppstart og varighet *Oppstartsår, holder dere fortsatt på?* | Oppstart: 2017. Holder fortsatt på. |
| Rammer *Målgruppe (alder, type sorg/tap), antall deltakere per gang, antall ganger (kontinuerlig eller avgrenset), sted, annet.* | * Ungdommer i ungdomsskole- og videregående skole, som enten er pårørende til noen som er alvorlig syk eller har mistet noen av sine nærmeste * Ca 4-8 * Kontinuerlig, ca en gang i måneden * To (en lønnet og en frivillig) * Skien helsehus |

# Opplegg

## Kort beskrivelse av målsetting med møtepunktet

Å være et møtested hvor ungdommer skal få møte andre ungdommer som er i lignende situasjon i livet

## Kort punktvis beskrivelse av innholdet i samlingene

Vi følger ikke et spesielt opplegg, men ønsker å være et møtested som legger til rette for et fellesskap på tvers av skolekretser og kommuner, og på tvers av hvilken klasse de går i – målet er at de skal få ha et sted hvor de kan komme og være seg selv, slippe å måtte forklare seg, osv…

## Praktisk gjennomføring

Hver samling starter med en «her og nå-runde» hvor alle får mulighet til å si så mye de ønsker. Da handler det som oftest om hva som har skjedd siden sist og hvordan livet er nå. Dersom det er noen nye til stede i gruppa, starter vi runden med at alle kan si hva de heter, hvilken skole og klasse de går i og hvorfor de er i gruppa. Noen ønsker å si mye, andre sier lite.

Noen ganger spiller vi spill, noen ganger har vi besøk av en gjest (det kan f.eks være en yoga-instruktør som lærer oss avslapningsteknikker, en prest som vi kan ha en felles samtale om f.eks begravelse, vi har hatt påskeverksted, før jul pleier vi å bake julekaker sammen som alle ungdommene får med seg hjem, vi har hatt Fuck cancer-armbåndverksted, vært på bowling og trampolinepark, osv osv…)

## Faglig begrunnelse for opplegg

Inspirert av Kreftforeningens tilbud «Treffpunkt» for barn og unge (6-16 år)

# Organisering og ansvar

## Beskrivelse av prosess fram mot oppstart av tiltak

F.eks. med tanke på forankring i stab, råd, utforsking av behov osv  
Utfordrende å få stabene og menighetsrådene til å oppleve et eierskap til tilbudet, spesielt siden tilbudet er for ungdommer i mange kommuner (og dermed også svært mange menigheter)

## Hvem har besluttet tiltaket?

Fellesrådet (min arbeidsgiver) gav meg som diakon klarsignal til å bruke en del av arbeidstiden min på disse gruppene

## Hvem har ansvar for tiltaket?

Meg som diakon i Skien kirkelige fellesråd

## Har dere et budsjett for tiltaket?

Ja, har mulighet til å bruke ca 10.000,- årlig fra fellesrådets budsjett til Møtestedet – dette går til mat, div utstyr til aktivitetene, inngang på f.eks bowling, m.m.

# Samarbeid

* Skole: Vi opplever at miljøterapeutene/sosiallærerne på noen av skolene er svært positive til dette tilbudet, og at det er disse personene det er enklest å nå ut til de aktuelle ungdommene på de ulike ungdoms- og vgs-skolene
* Helsestasjon/annen helsetjeneste: Har vært innom møtepunkter for skole-helsesykepleierne på ungdomsskolene og informert om tilbudet. Har også vært innom Helsestasjon for ungdom
* Andre kommunale tjenester: Nettsidene til kommunen er brukt
* Fagpersoner i lokalmiljøet:
* Organisasjon:
* Andre: Bruker lokalradioen av og til (Telemarksendinga på NRK P1)

# Annen informasjon

## Hvordan har dere informert om tiltaket?

Brosjyre, sosiale medier, radioen, lokalaviser, menighetsblad, nettsider (menighetenes + sorggrupper.no)

## Har dere en brosjyre eller nettside å legge ved?

Sett inn